S-540/2006

Mál þetta sem dómtekið var í dag er höfðað með ákæru sýslumannsins í Hafnarfirði útgefinni 6. apríl 2006 á hendur P-kk-þgf Á-kk-þgf S-kk-þgf, kt. 000000-0000, Hnjúkabyggð 27, Blönduósi,

"fyrir eftirtalin brot gegn lögum um ávana- og fíkniefni framin árið 2005:

I. (m 36-2005-8694)

með því að hafa aðfararnótt miðvikudagsins 21. september, um kl. 05:25, haft í vörslum sínum samtals 2,26 gr. af amfetamíni sem fannst í flíspeysu við leit á ákærða á lögreglustöðinni við Flatahraun í Hafnarfirði eftir að lögreglan hafði haft afskipti af honum við Drangahraun 8 í Hafnarfirði í greint sinn.

II. (m 36-2005-10345)

með því að hafa föstudagskvöldið 4. nóvember, um kl. 22:25, á Sportbarnum, Flatahrauni 5a, Hafnarfirði, haft í vörslum sínum 0,07 gr. af amfetamíni sem ákærði henti frá sér er hann varð var við lögreglu í greint sinn.

Telst háttsemi ákærða skv. báðum ákæruliðum varða við 2. sbr. 5. gr. laga um ávana- og fíkniefni nr. 65/1974, sbr. lög nr. 13/13/1985, lög nr. 68/2001, og 2. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, sbr. Reglugerð nr. 848/2002

Þess er krafist að ákærði verði dæmdur til refsingar og sæti upptöku á samtals 2,33 gr. af amfetamíni sem lögreglan lagði hald á í þágu rannsóknar málanna skv. 6. mgr. 5. gr. laga nr. 65/1974, sbr. lög nr. 10/1997 og nr. 68/2001 og 2. mgr. 14. gr. reglugerðar nr. 233/2001, sbr. reglugerð nr. 248/2002."

Ákærði sótti ekki þing er mál þetta var tekið fyrir í dag og tilkynnti ekki forföll. Verður málið því dæmt skv. 1. mgr. 126. gr. oml. enda var þess getið í fyrirkalli, er ákærða var birt sjálfum á löglegan hátt, að svo mætti fara með málið. Telst ákærði hafa framið brot það sem honum er gefið að sök og réttilega er fært til refsiákvæðis í ákæru.

Sakarferill ákærða er þannig að frá árinu 1996 hefur hann hlotið 5 refsidóma og verið dæmdur til að sæta fangelsi í 12 mánuði og varðhaldi í 20 daga, aðallega fyrir brot gegn 244. gr., 263. gr. og 257. gr. almennra hegningarlaga og svo fyrir brot gegn 2. mgr. 218. gr. í dómi Héraðsdóms Reykjaness frá 28. mars s.l., en í því máli var hann dæmdur í 9 mánaða fangelsi og var þá dæmdur upp dómur frá 23. október 2002, þar sem ákærður var dæmdur í 5 mánaða fangelsi skilorðsbundið í 3 ár fyrir brot gegn 244. gr. og 263. gr. almennra hegningarlaga.

Brot það sem ákærður er sakfelldur fyrir í þessu máli var framið fyrir 28. mars 2006 og verður því höfð hliðsjón af 78. gr. almennra hegningarlaga, en brot það, sem ákærður var sakfelldur fyrir í dóminum frá 28. mars s.l. var það stórfellt að tæmir sök gagnvart þessu broti og þykir ekki efni til að gera ákærða sérstaka refsingu í þessu máli.

Samkvæmt 6. mgr. 5. gr. laga nr. 65/1974 sbr. lög nr. 10/1997 og nr. 68/2001 og reglugerðir nr. 233/2001 og nr. 248/2002, ber ákærða að sæta upptöku á 2,33 gr. af amfetamíni sem haldlagt var í málinu.

Dæma ber ákærða til að greiða 32.878 krónur í sakarkostnað og skipuðum verjanda sínum H-kk-þgf I-kk-þgf hrl. málsvarnarlaun, sem ákveðast 56.025 krónur að meðtöldum virðisaukaskatti.

Dómsorð:

Ákærða, P-kk-þgf Á-kk-þgf S-kk-þgf er ekki gerð sérstök refsing í máli þessu.

Ákærði sæti upptöku á 2,33 grömmum af amfetamíni sem haldlögð voru í málinu.

Ákærði greiði 32.878 krónur í sakarkostnað.

Þá greiði ákærði skipuðum verjanda sínum H-kk-þgf I-kk-þgf hæstaréttar-lögmanni 56.025 krónur í málsvarnarlaun að meðtöldum virðisaukaskatti.

G-kk-nf L. J-kk-nf